text: [{"text_idx": "#000000", "text": "Ho\u0301ast aftanfyri, so at siga allan dystin, go\u0301vu okkara aldrin upp, og vi\u00f0 Eliasi Ellefsen a\u0301 Skipag\u00f8tu a\u0301 odda ha\u0301la\u00f0u okkara finalusigurin heim mo\u0301ti Hvi\u0301tarusslandi, 31-30."}, {"text_idx": "#000001", "text": "F\u00f8roysku leikararnir sungu tjo\u0301\u00f0sangin hart og av heilum hjarta undan dystinum. Ta\u00f0 sa\u0301st a\u0301 leikarunum, at hesin dysturin hev\u00f0i sto\u0301ran ty\u0301dning. F\u00f8royska li\u00f0i\u00f0 byrja\u00f0i dystin v\u00e6l. Hvi\u0301tarussar vo\u0301ru sto\u0301rir og sterkir kropsliga og lo\u0301gu frammi vi\u00f0 trimum leikarum at byrja vi\u00f0, heilt framm i\u0301 okkara bakkum. Hetta nerva\u00f0i to\u0301 ikki okkara a\u0301lop, og vi\u00f0 flytf\u00f8ru bakknum hja\u0301 okkum, komu f\u00f8royingarnar til go\u0301\u00f0ar ma\u0301lm\u00f8guleikar so at siga hv\u00f8rja fer\u00f0. Trupulleikin i\u0301 fyrra ha\u0301lvleiki var to\u0301, at ov no\u0301gvir m\u00f8guleikar vo\u0301ru brendir, 5 fer\u00f0ir raktu okkara tr\u00e6verki og hartil hev\u00f0i teirra ma\u0301lverji einstakar bjargingar. F\u00f8royska li\u00f0i\u00f0 byrja\u00f0i vi\u00f0 at dekka vi\u00f0 skeivari 5-1 verju fyri at verja fyri sto\u0301ra og sterka skju\u0301ttanum a\u0301 vinstra bakkin hja\u0301 hvi\u0301tarussum, men hetta eydna\u00f0i ikki heilt so v\u00e6l og var o\u0301ro\u0301gv i\u0301 verjuni og fekk verjan ikki r\u00e6ttiliga fatur i\u0301 fyrra ha\u0301lvleiki. Li\u00f0ini fo\u0301ru til ha\u0301lvleiks vi\u00f0 18-16 til Hvi\u0301tarussland."}, {"text_idx": "#000002", "text": "F\u00f8royska li\u00f0i\u00f0 byrja\u00f0i seinna ha\u0301lvleik v\u00e6l, verjan sto\u0301\u00f0 betri i\u0301 6-0 nu\u0301 og Elias var flu\u0301gvandi i\u0301 a\u0301lopinum. Okkara komu uppa\u0301 javnt eftir 33 minuttir. Ho\u0301ast dysturin la\u0301 til okkara nu\u0301, vo\u0301ru aftur fleiri sto\u0301rir ma\u0301lm\u00f8guleikar brendir og hev\u00f0i Elias eina lakari periodu um mi\u00f0jan seinna ha\u0301lvleik, har tingini ikki r\u00e6ttiliga rigga\u00f0u fyri hann og li\u00f0i\u00f0. F\u00f8royska li\u00f0i\u00f0 kom afturum 22-25 a\u0301\u00f0renn okkara ta\u0301tta\u00f0u i\u0301 aftur. Dysturin var merktur at no\u0301gvum st\u00f8\u00f0gum, har go\u0301lvi skuldi turkast og var m\u00f8\u00f0i m\u00f8guliga at ho\u0301ma a\u0301 ba\u0301\u00f0um li\u00f0um. F\u00f8royska li\u00f0i\u00f0 grava\u00f0i to\u0301 nakrar eyka kreftir fram seinastu 10 minuttirnar. Pauli Jacobsen to\u0301k veruliga fatur i\u0301 ma\u0301linum og hev\u00f0i fleiri go\u0301\u00f0ar bjargingar, me\u00f0an Elias aftur fann stevi\u00f0 i\u0301 a\u0301lopinum. Dysturin la\u0301 og ridla\u00f0i og var sp\u00e6li\u00f0 til ti\u0301\u00f0ir nerv\u00f8st, men komu F\u00f8royar fram um fyri fyrstu fer\u00f0 i\u0301 dystinum eftir 57 minuttir. Hvi\u0301tarussar h\u00f8vdu ikki meira at geva og to\u0301k Pauli Jacobsen seinasta pippi\u00f0 av teimum og okkara komu fram um 31-29, a\u0301\u00f0renn hvi\u0301tarussar minka\u00f0u i\u0301 seinastu sekundunum."}, {"text_idx": "#000003", "text": "Dagsins leikarin fyri F\u00f8royar var kosin Elias Ellefsen a\u0301 Skipag\u00f8tu. Elias hevur gingi\u00f0 a\u0301 odda a\u0301 f\u00f8royska li\u00f0num i\u0301gj\u00f8gnum alla kappingina og veri\u00f0 toppskju\u0301tti allar dystirnar. Ho\u0301ast sterkir hvi\u0301tarussar i\u0301 verjuni, gav hann aldrin upp. Ikki alt rigga\u00f0i hja\u0301 honum um mi\u00f0jan seinna ha\u0301lvleik, men var hann o\u0301troyttiligur og avgj\u00f8rdi dystin seinastu 10 minuttirnar saman vi\u00f0 Paula i\u0301 ma\u0301linum"}, {"text_idx": "#000004", "text": "F\u00f8royska li\u00f0i\u00f0 hevur nu\u0301 vunni\u00f0 EHF Championship kappingina og rykkir hervi\u00f0 upp i\u0301 A-endasp\u00e6li\u00f0 til U20 EM, sum ver\u00f0ur n\u00e6sta summar. Kappingin ver\u00f0ur leikt i\u0301 ti\u0301\u00f0arskei\u00f0num 7. \u2013 17. juli. Ikki er avgj\u00f8rt enn hvar kappingin skal leikast. Lond kunnu bjo\u0301\u00f0a seg fram, fram til 25. august."}, {"text_idx": "#000005", "text": "U\u0301rslit og st\u00f8\u00f0ur i\u0301 kappingini si\u0301ggjast her:"}, {"text_idx": "#000007", "text": "Kemilux ny\u0301ggjur sto\u0301rstu\u00f0ul hja\u0301 HSF"}, {"text_idx": "#000008", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000011", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]